
1 Názov školského vzdelávacieho programu
Názov ŠkVP  programu  evokuje, že na ceste za poznaním  budú deti objavovať, všímať si  nové veci a javy, tak ako slnko na oblohe. Učiteľky budú ich koordinátormi a budú ich sprevádzať po ceste za poznaním. 
Poslanie materskej školy upravuje zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) na základe ktorého: „Materská škola podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.
Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu pre školské vzdelávanie v základnej škole a pre život v spoločnosti.
Zamerať sa na inkluzívnu výchovu a vzdelávanie, ktoré v materskej škole vytvára také prostredie, ktoré víta a oceňuje odlišnosť, dáva si za úlohu vytvoriť v triede spoločenstvo, ktoré sa zaujíma a prejavuje starostlivosť o všetky deti, je otvorené všetkým. Ide pritom nielen o inklúziu detí so zdravotným postihnutím, ale aj o inklúziu detí vyrastajúcich v inom sociálnom a kultúrnom prostredí, detí imigrantov, nadaných detí, aj detí z výchovne nedostatočne podnetného prostredia. 
Hlavným cieľom a zmyslom začleňovania detí so zdravotným znevýhodnením je rozvíjanie individuality, pozitívneho sebahodnotenia, rozhodovacích procesov a celkovej nezávislosti jedinca. Každé postihnuté dieťa má právo navštevovať vybratú školu a získavať informácie a poznatky jemu prispôsobenými prístupmi a metódami.
Utvárať prosociálne cítenie a správanie. Rozvíjať túžbu pohybovať sa, uvedomovať si vlastnú identitu, správať sa empaticky, vyjadrovať a komunikovať svoje myšlienky a názory, hľadať a objavovať súvislosti medzi jednotlivými informáciami, prejavovať zvedavosť a spontánny záujem o spoznávanie nového. Východiskom je jedinečnosť dieťaťa, aktívne učenie a začleňovanie do skupiny a kolektívu.










2 Vlastné ciele  a poslanie výchovy a vzdelávania zameranie materskej školy
Školský vzdelávací program „Spolu rastieme, spolu objavujeme“
 je zostavený tak, aby rešpektoval ciele výchovy a vzdelávania uvedené  v zákone č.245/2008 Z. z. o výchove a vzdelávaní (školský zákon) a o zmene a doplnení niektorých predpisov.
Kvalitným a zámerným  výchovno-vzdelávacím pôsobením chceme:
· účinne podnecovať všetky sféry psychiky, predovšetkým emocionálny rozvoj, 
· priaznivo pôsobiť na stav fyzickej a psychickej pohody dieťaťa,
· rozvíjať vyššie estetické city a ich prostredníctvom integrovať hudobný, tanečný, výtvarný, literárny a dramatický zážitok do jedného komplexného estetického zážitku, v ktorom sú zapojené takmer všetky zmysly,
· do esteticko –výchovných činností zaraďovať zmyslové cvičenia pre úspešné zvládnutie čitateľskej a pisateľskej gramotnosti  v primárnom vzdelávaní,
· vytvoriť podnetné prostredie, ktorého súčasťou bude funkčné využívanie prostriedkov, okrem iného aj IKT prostredníctvom ktorých budeme zvyšovať jednotlivé druhy gramotnosti,
Pedagogickým riadením chceme: 
· zlepšiť úroveň podmienok výchovy a vzdelávania v materskej škole, nielen materiálno- technického vybavenia materskej školy, ale aj motivujúceho prostredia,
· skvalitňovať profesijný rast  a ďalšie vzdelávanie pedagogických zamestnancov školy, spolupráce s partnermi školy, motivácie zamestnancov, efektívnej spolupráce s vonkajším okolím.
Zameranie materskej školy:
Školský vzdelávací program je vyváženým dokumentom so zameraním na všetky oblasti rozvoja dieťaťa. Materská škola má aj elokované pracovisko, pri ktorom je potrebné  vychádzať zo špecifík, ktoré  vyplývajú z rôznorodosti personálych, priestorových ako aj materiálno- technických podmienok. Zároveň sa snažíme stanoviť zameranie spoločné pre obidve pracoviská MŠ s rešpektovaním jedinečnosti  a rôznorodosti polôh jednotlivých budov. Zámerom našej materskej školy je uspokojiť potreby dieťaťa a rozvíjať jeho osobnosť po stránke  estetickej, sociálnej i kognitívnej. Obdobie predškolského veku je charakteristické výrazným rozvojom kognitívnej, intelektovej, perceptuálno-motorickej  a sociálno-emocionálnej úrovne dieťaťa. U dieťaťa sa práve v tomto období prebúdza prirodzená túžba aj  po estetickom zážitku a potreba osvojiť si zručnosti tvorivého estetického sebavyjadrovania na elementárnej úrovni, kde patria literárno-dramatické, hudobno-pohybové, výtvarné a literárne oblasti. Dieťa  si postupne vytvára pre život dôležitú emocionálnu gramotnosť (na elementárnej úrovni) a aktívny tvorivý vzťah k umeniu ako takému. Takto si dieťa v radostnom, tvorivom estetickom sebavyjadrovaní osvojuje sociálno-emocionálne zručnosti. Tu sa prepája výtvarná výchova s hudobnou, literárnou, pohybovou i dramatickou. Jednotlivé činnosti poskytujú priestor  na rozvoj schopností nevyhnutné na formovanie budúceho gramotného človeka,  schopného vnímať, chápať, používať  a tvoriť aj vizuálne informácie a prostredníctvom nich efektívne komunikovať. Nezabúdame pritom ani na históriu, matematiku a environmentálne cítenie. Dieťa v tomto období citlivo vníma a prežíva estetické podnety, má prirodzenú schopnosť tešiť sa z maličkostí, objavuje krásu nielen v umení, ale aj v prírode a v tých najobyčajnejších veciach. Materská škola, svojim programom a rôznymi projektmi založených na humanistických a demokratických princípoch vzdelávania a s využitím osobnostného modelu vo výchove a vzdelávaní, má v predškolskom vzdelávaní kľúčovú úlohu.  
Materská škola je otvorená pre vzdelávanie všetkých detí v rozsahu a kvalite zodpovedajúcej ich individuálnym potrebám, preto sme  nastúpili na cestu k inkluzívnemu vzdelávaniu, so snahou budovať inkluzívnu klímu a kultúru. V spolupráci so školským podporným tímom poskytujeme podporu prostredníctvom preventívnych aktivít a programov. Pri práci využívame inkluzívny prístup, aby každé dieťa bolo vnímané ako jedinečné, zároveň chceme zabezpečiť  rovný prístup k vzdelávaniu pre všetky deti, primeraný rozvoj ich schopností a ich primeraného začlenenia do spoločnosti. Hlavnými oblasťami podpory bude rozvoj inkluzívneho vzdelávania, metodická podpora a poradenstvo, preventívne programy, depistáže, individuálne a skupinové aktivity. 
Obsah vzdelávania, ktorý je orientovaný na proces poznávania sme zapracovali do nasledovných interných projektov:
Rastieme zdravo
Spoznávať vlastné telo a vytvárať pozitívne postoje k svojmu organizmu, k svojmu zdraviu aj k zdraviu iných, utvárať a rozvíjať návyky správnej hygieny. Prakticky aplikovať zásady zdravého životného štýlu,  zdravej životosprávy  a prevenciu obezity, podporovať zdravie prostredníctvom pohybových aktivít. starať sa o svoje zdravie. 
Spievam, hrám, maľujem
Vytvárať podnetné prostredie  a realizovať aktivity, aj spoločenského charakteru, v ktorých bude dieťa v radostnom, tvorivom estetickom sebavyjadrovaní prostredníctvom hudobného a výtvarného prejavu osvojovať sociálno-emocionálne zručnosti. Utvárať aktívny tvorivý vzťah k hudobnému a výtvarnému umeniu. Získavať základy vokálnych a rytmických zručností, návykov a vyjadriť zážitky  z hudobných činností rôznymi umeleckými, výrazovými prostriedkami
S knižkami som kamarát 
Prispieť k rozvoju hovorenej podoby jazyka a komunikácie, stimulácie vývinu reči, slovnej zásoby a spisovného vyjadrovania sa. Chápať význam a funkciu písanej reči a uvedomovať si vzťah medzi hovorenou rečou a písanou podobou jazyka. Získať a budovať kladný vzťah ku knihe, k čítanému slovu, využiť literárny textu pre ďalšie aktivity rozvíjajúce komplexne osobnosť dieťaťa.
Hravo spoznávam svet
Spoznávať okolitú krajinu, prírodné krásy a historicky  významné špecifiká  regiónu, zamerať sa na prírodovedné vzdelávanie  prostredníctvom výskumne ladenej koncepcie.  Rozvíjať a získavať elementárne sociálne zručnosti, utvárať emocionálnu inteligenciu detí. Rozširovať poznatkový systém o bezpečnom správaní sa v cestnej premávke, získať spôsobilosti byť zodpovedným účastníkom cestnej premávky. Získavať skúsenosti a zručnosti v oblasti digitálnych kompetencií prostredníctvom dostupných IKT.

1. Stupeň vzdelania
Predprimárne vzdelanie získa dieťa absolvovaním posledného roka školského vzdelávacieho programu odboru vzdelávania v materskej škole. Predprimárne vzdelávanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť. Dokladom o získanom stupni vzdelania je osvedčenie o získaní predprimárneho vzdelania. Tento doklad vydá riaditeľ materskej školy len dieťaťu, ktoré absolvovalo posledný rok vzdelávacieho programu odboru vzdelávania  v materskej škole. 
Povinné predprimárne vzdelávanie detí - v dĺžke trvania jeden školský rok, čo znamená, že všetky deti vo veku piatich rokov absolvujú vzdelávacím programom riadené vzdelávanie na základe povinnosti, ktorá je stanovená zákonom.

1. Dĺžka štúdia a formy výchovy a vzdelávania
Do Materskej školy sa prijímajú deti od 3-6 rokov. V prípade voľných miest, je možné prijať aj mladšie deti. Na predprimárne vzdelávanie sa prednostne prijímajú deti, pre ktoré je plnenie predprimárneho  vzdelania povinné. 
   V materskej škole sa predprimárne vzdelávanie uskutočňuje formou :
1. celodenného 1 – 4 ročného predškolského vzdelávania v samostatných triedach,
1. v prípade záujmu zákonných zástupcov  poldenné v rozsahu 4 – 5 hodín denne v dopoludňajšom čase.	
5   Učebné osnovy 
Učebnými osnovami školského vzdelávacieho programu sú vzdelávacie štandardy vzdelávacích oblastí Štátneho vzdelávacieho programu pre predprimárne vzdelávanie v materských školách. 
    5.1. Východiská plánovania
Školský vzdelávací program Materskej školy  Nový diel 50, v Hurbanove  sa volá „Slniečko“, ktorý vychádza zo Štátneho vzdelávacieho programu pre predprimárne vzdelávanie v materských školách a skladá sa zo štyroch tematických blokov: „ JAR“ „ LETO“, „JESEŇ“ , „ ZIMA“.
Výchovno – vzdelávacia   činnosť  v materskej škole sa plánuje týždenne. Okrem vývinových osobitostí pri plánovaní sa rešpektuje aj prirodzená variabilita detí a sociokultúrne prostredie odkiaľ deti pochádzajú. 
Súčasťou plánovania je vymedzenie tematických blokov: JAR“, „LETO“, „JESEŇ“, „ZIMA“. Podtémy v rámci tematických blokov  si volia učiteľky ľubovoľne  na ľubovoľný časový úsek. V rámci materskej školy sa plánuje systematicky od menej náročných požiadaviek na dieťa k náročnejším. V procese plánovania sa využívajú adaptácie výkonových štandardov, ktoré sú vytvorené pre všetky vzdelávacie oblasti.  Pri práci s jednotlivými úrovňami sa rešpektujú individuálne zvláštnosti a rozvojové možnosti detí. V rámci jednej cielenej aktivity si učiteľky podľa rozvojových úrovní detí  môžu zvoliť aj dve rôzne úrovne jedného výkonového štandardu.  Výkonové štandardy  si  učiteľky môžu deliť, v prípade ak sú širšie koncipované, alebo príliš obsažné, ale tiež ich môžu aj spájať. Nakoľko sa mnohé výkonové štandardy dosahujú v prirodzených každodenných socializačných situáciách v priebehu dlhšieho časového obdobia neplánujú sa k nim umelo konkrétne vzdelávacie aktivity ( týka sa to najmä  vzdelávacích oblastí (Človek a spoločnosť, Zdravie a pohyb, Jazyk a komunikácia) O zaraďovaní a striedaní všetkých vzdelávacích štandardov jednotlivých  vzdelávacích oblastí ŠVP v rámci celého školského roka si učiteľky vedú záznam.  
Na základe poznania vzdelávacích oblastí, vzdelávacích štandardov si učiteľky volia vhodné metódy, stratégie, formy a prostriedky pre svoju plánovanú výchovno – vzdelávaciu činnosť, ich výber a uplatnenie je právom každého pedagogického zamestnanca. Pri ich výbere  je dôležité aby: 
· rozvíjali poznávacie procesy detí (vnímanie, pamäť, myslenie, reč, pozornosť, predstavy, fantáziu atď.),
·  umožňovali deťom získavať poznatky, informácie a skúsenosti na základe vlastnej aktivity, 
·  sprostredkúvali deťom plnohodnotné informácie pútavou, citovo pôsobivou formou,
·  nepreťažovali deti, ale zároveň ani neobmedzovali ich osobnostný rozvoj, 
·  dosiahli deti prostredníctvom nich čo najefektívnejšie a najzmysluplnejšie stanovené ciele. 
Pri plánovaní sa dôsledne uplatňujú princípy inkluzívneho vzdelávania. V prípade zaradenia dieťaťa so zdravotným znevýhodnením, alebo zo sociálne znevýhodňujúceho prostredia učiteľky  pracujú s adaptáciou výkonových štandardov.  
5.2 Charakteristika tematických blokov 
Súčasťou plánovania je vymedzenie tematických blokov: JAR“, „LETO“, „JESEŇ“, „ZIMA“. 
Podtémy si v rámci tematických blokov volia učiteľky ľubovoľne a na ľubovoľný časový úsek.  Ich obsah si učiteľka vyberá podľa konkrétnych potrieb detí  a situácií. 
Tematický blok „JESEŇ“
V tomto bloku deti  spoznávajú nových kamarátov v triede, učiteľky, zamestnancov MŠ, prostredie a  okolie MŠ. Získavajú vedomosti o svojej rodine a o svojom zdraví. Zoznamujú sa s pravidlami spolužitia v skupine, so spoločenským správaním, s denným režimom v MŠ. Osvojujú si poznatky  a schopnosti, ktoré sú potrebné na vykonávanie jednotlivých činností. Oboznamujú sa s charakteristickými znakmi jesene, jesenného počasia a jesennými radovánkami. Poznávajú ovocie, zeleninu, lesné a poľné plodiny.

Tematický blok „ZIMA“
Deti sa zoznamujú s tradíciami, ktoré sa viažu k adventu a k  Vianociam. Pripravujú sa na príchod Mikuláša, pripravujú vianočnú besiedku a tvorivé dielne. Objavujú čaro a krásu zimnej prírody, spoznávajú charakteristické znaky zimy a prírodné javy, skúmajú vlastnosti snehu a ľadu, užívajú si zimné radovánky. 
Deti sa oboznamujú so starostlivosťou o zvieratá, aktívne sa zapájajú do starostlivosti o vtáčiky. Koncom zimy oživujú tradície viažuce sa k obdobiu fašiang.
Tematický blok „JAR“ 
Deti prostredníctvom tohto bloku poznávajú charakteristické znaky jari a jarnej prírody. Oboznamujú sa s kvetmi, stromami a  kríkmi, získavajú poznatky o živote na lúke, spoznávajú jednotlivé druhy hmyzu, vytvárajú si pozitívny vzťah k živej prírode, osvojujú si ochranárske postoje. Pozorujú klíčenie semienok, rýchlenie vetvičiek. Zažívajú veľa radosti a zábavy pri jarných hrách a tvorivých činnostiach. Zoznamujú sa s veľkonočnými ľudovými tradíciami. 
Spolu s rodičmi navštevujú školskú knižnicu, zapožičiavajú si knihy na čítanie. Hľadajú múdrosť a ponaučenie ukryté v rozprávkach, príbehoch a bájkach. 
Deti si prehlbujú citové vzťahy k matke a členom rodiny,  k svojmu domovu, k mestu a vlasti.  Uplatňujú vzájomnú toleranciu a úctu k iným. 
Pozorujú zvieratá a ich mláďatá na farme, rozširujú si poznatky o ich chove a úžitku i starostlivosti ľudí o ne. Zoznamujú sa s ekosystémom lesa, s rastlinami, zvieratami, ktoré v nich žijú.
5-6 ročné deti absolvujú plavecký výcvik a  zápis do ZŠ. 
Tematický blok „LETO“
Športovými a zábavnými hrami oslavujú Deň detí , 5-6 ročné deti  spoznávajú krásy nášho regiónu v rámci koncoročného výletu.  
Deti objavujú tajomstvá Zeme a vesmíru. Poznávajú planétu na ktorej žijeme, spoznávajú rôznorodosť kultúr, rás a etník.
Teplé slnečné lúče využívajú na spoločné hry a činnosti s deťmi zo ZŠ. 5-6 ročné deti sa s materskou školou rozlúčia  hrami, piesňami, básňami v rámci rozlúčkovej slávnosti. 
1. Vyučovací jazyk
Vyučovacím jazykom materskej školy je štátny jazyk SR. Výchova a vzdelávanie  sa uskutočňuje v slovenskom jazyku. 
 7  Systém podpory detí v súlade s princípmi inkluzívneho vzdelávania
Materská škola vytvára podmienky na poskytovanie podpory všetkým deťom v súlade s princípmi inkluzívneho vzdelávania. Cieľom je zabezpečiť každému dieťaťu rovnocenný prístup ku kvalitnému vzdelávaniu, rešpektovať jeho individuálne potreby, schopnosti a možnosti a vytvárať bezpečné, podnetné a prijímajúce prostredie.
Pedagogická podpora je poskytovaná všetkým deťom prostredníctvom:
· rešpektovania individuálneho tempa učenia, 
· diferencovania vzdelávacích aktivít podľa potrieb detí, 
· využívania aktivizujúcich a zážitkových metód, 
· pozitívnej motivácie a priebežného hodnotenia pokroku dieťaťa, 
· vytvárania podnetného prostredia podporujúceho samostatnosť, spoluprácu a vzájomný rešpekt. 
V prípade potreby sa zabezpečuje individuálna podpora dieťaťa prostredníctvom:
· pedagogickej diagnostiky, 
· úpravy organizácie výchovno-vzdelávacieho procesu, 
· individuálneho prístupu učiteľa, 
· spolupráce so zákonnými zástupcami, 
· realizácie odporúčaní poradenských zariadení, 
· pravidelného hodnotenia účinnosti prijatých podporných opatrení. 
V materskej škole pôsobí  školský podporný tím, ktorý zabezpečuje:
· odbornú diagnostiku a poradenstvo, 
· konzultácie pre pedagogických zamestnancov, 
· podporu pri tvorbe podporných opatrení, 
· spoluprácu s rodičmi, 
· spoluprácu s centrom poradenstva a prevencie a ďalšími odbornými pracoviskami.
Centrum poradenstva a prevencie v Hurbanove zabezpečuje  podporu a odbornú pomoc pre zamestnancov, zákonných zástupcov aj deti MŠ. 
Materská škola vytvára prostredie založené na:
· vzájomnej úcte, rešpekte a tolerancii, 
· rovnosti príležitostí pre všetky deti, 
· prevencii diskriminácie, šikanovania a sociálneho vylúčenia, 
· rozvíjaní empatie, spolupráce a prosociálneho správania, 
· podpore pozitívnych vzťahov medzi deťmi, zamestnancami a rodičmi. 
V prípade potreby realizujeme preventívne aktivity zamerané na rozvoj sociálnych kompetencií detí a predchádzanie segregácii.
Materská škola považuje zákonných zástupcov za partnerov vo výchove a vzdelávaní. Podpora detí je zabezpečovaná prostredníctvom:
· pravidelnej komunikácie, 
· konzultácií o napredovaní dieťaťa, 
· spoločného nastavovania podporných opatrení, 
· poskytovania odborných odporúčaní a informácií.
Účinnosť systému podpory detí materská škola pravidelne vyhodnocuje na základe:
· pedagogických pozorovaní, 
· hodnotenia pokroku detí, 
· spolupráce s rodičmi, 
· odporúčaní odborných zamestnancov,  
Cieľom MŠ  je vytvoriť také podmienky, aby každé dieťa mohlo naplno rozvíjať svoj potenciál, zažívať úspech a cítiť sa v materskej škole prijaté, bezpečne a rešpektované bez ohľadu na svoje individuálne potreby.
8 Stratégia digitálnej transformácie vzdelávania
Materská škola rozvíja digitálne kompetencie detí, pedagogických zamestnancov a podporuje zmysluplné využívanie digitálnych technológií vo výchovno-vzdelávacom procese. Digitálne technológie sú využívané ako podporný nástroj učenia, objavovania, tvorivosti, komunikácie a spolupráce, pričom ich využívanie je primerané veku detí a rešpektuje zásady bezpečnosti, ochrany zdravia a duševnej pohody, ale nenahrádzajú hru, pohyb, sociálne učenie ani priame skúsenosti detí.  Vhodne  dopĺňajú a podporujú rozvoj kompetencií potrebných pre život v modernej spoločnosti.

Cieľom stratégie je pripraviť deti na život v digitálnej spoločnosti, rozvíjať ich digitálnu gramotnosť primerane veku a zároveň podporovať profesijný rozvoj pedagogických zamestnancov v oblasti digitálnych kompetencií.
Ciele digitálnej transformácie
· rozvoj základných digitálnych kompetencií detí primeraných ich veku, 
· využívanie digitálnych technológií ako prostriedku na podporu učenia, 
· rozvoj tvorivosti, kritického myslenia, spolupráce a riešenia problémov, 
· bezpečné, zodpovedné a etické používanie digitálnych technológií, 
· zvyšovanie digitálnych kompetencií pedagogických zamestnancov, 
· efektívnu elektronickú komunikáciu s rodičmi, 
· postupnú modernizáciu digitálneho vybavenia školy. 
Pri práci s deťmi materská škola:
· využíva digitálne technológie ako doplnok zážitkového učenia, 
· podporuje objavovanie, experimentovanie a tvorivosť, 
· rozvíja informatické myslenie prostredníctvom hier a manipulačných aktivít, 
· vedie deti k primeranému používaniu digitálnych zariadení, 
· učí deti základným pravidlám bezpečnosti v digitálnom prostredí, 
· rešpektuje odporúčanú dĺžku práce s digitálnymi technológiami vzhľadom na vek dieťaťa. 
Pedagogickí zamestnanci:
· pravidelne rozvíjajú svoje digitálne kompetencie prostredníctvom vzdelávania,
· využívajú digitálne nástroje pri plánovaní, realizácii a hodnotení výchovno-vzdelávacej činnosti, 
· vytvárajú vlastné digitálne vzdelávacie materiály, 
· zdieľajú príklady dobrej praxe, 
· využívajú digitálne technológie na komunikáciu s rodičmi a administráciu školy.
Materská škola podporuje partnerstvo s rodičmi prostredníctvom:
· elektronickej komunikácie, 
· poskytovania aktuálnych informácií o živote školy, 
· zdieľania fotografií a výstupov detí pri dodržaní pravidiel ochrany osobných údajov,
· osvety v oblasti bezpečného používania digitálnych technológií v rodine. 
Materská škola postupne zabezpečuje:
· modernizáciu digitálneho vybavenia, 
· využívanie interaktívnych zobrazovacích zariadení a  digitálnych pomôcok primeraných veku detí, 
· bezpečné internetové pripojenie, 
· digitálne vzdelávacie programy a aplikácie vhodné pre predprimárne vzdelávani
Pri využívaní digitálnych technológií škola dbá na:
· ochranu osobných údajov, 
· kybernetickú bezpečnosť, 
· primeraný čas práce s obrazovkami, 
· striedanie digitálnych a pohybových aktivít, 
· ochranu zraku, správne držanie tela a psychohygienu detí. 
Plnenie stratégie digitálnej transformácie je pravidelne vyhodnocované prostredníctvom:
· sledovania využívania digitálnych technológií vo výchovno-vzdelávacom procese,
· analýzy materiálno-technického vybavenia školy, 
· zapájania školy do projektov podporujúcich digitalizáciu vzdelávania. 

Zrušujúce ustanovenia :
Dňom ......26.08.2026...............sa končí platnosť školského vzdelávacieho programu  vydaného  dňa 22.08.2024...............a nový vstupuje do platnosti dňa 27.08.2026.



Zoznam skratiek : 
ŠkVP – školský vzdelávací program
IKT – informačno- komunikačné technológie
MŠ – materská škola
ZŠ – základná škola
Dieťa so ŠVVP-  dieťa so špeciálnymi výchovno-vzdelávacími potrebami
PZ- pedagogický zamestnanec
OZ – odborný zamestnanec
ŠPT- školský podporný tím

